মুনাফার লোভে চলছে ছাই তৈরির কারবার। আর তাতে ভুগতে হচ্ছে স্কুল পড়ুয়াদের। পাটকাঠি পুড়িয়ে ছাই তৈরি করে পাঠানো হচ্ছে চিনে। আর তার থেকেই তৈরি হয়েছে বিপদ। 
ছাই কারখানার চিমনি থেকে নির্গত কালো ধোঁয়া আর বাতাসে ভাসমান ছাইয়ের আস্তরণ দিনের শুরুতেই গোধূলি নামিয়ে আনে বেলডাঙার ঝুনকা গ্রামে। খোলা আকাশের নীচে দাঁড়িয়ে বুক ভরে বিশুদ্ধ বাতাস নেওয়ার অধিকারটুকু কেড়ে নিয়েছে অবৈধ ছাই কারবারিরা। প্রশ্বাসের সঙ্গে প্রতি মুহূর্তে শরীরে ঢুকছে বিষাক্ত কার্বন ও ছাই। গত এক বছরে জেলা প্রশাসনকে বার বার জানিয়েও কোনও সুরাহা হয়নি। কাজেই বাধ্য হয়েই ২৪ ঘণ্টাই দরজা জানালা বন্ধ রেখে বন্দিজীবন কাটাচ্ছে ৪৫ জন দৃষ্টিহীন আবাসিক। সব জেনেশুনেও উদাসীন প্রশাসন।
আরও পড়ুন
ছাইয়ের কেজি ৪০০ টাকা! পাড়ি দিচ্ছে চিনে, রাজ্যে রহস্যজনক কারখানা
ঘর ফাঁকা হলেই জ্বলছে ‘ভৌতিক’ আগুন! মুর্শিদাবাদে আতঙ্কে ঘরছাড়া পরিবার, দেখুন ভিডিও
প্লাস্টিকের চালেও ভাত হয়? আপনার থালায় পড়ছে না তো! চমকে দেবে ভিডিও
মুর্শিদাবাদ জেলার বেলডাঙা ব্লকের প্রত্যন্ত গ্রাম ঝুনকা। এই গ্রামের শেষ প্রান্তে রয়েছে দৃষ্টিহীনদের জন্য জেলার একমাত্র সরকারি আবাসিক স্কুল ‘ঝুনকা প্রতিবন্ধী আলোক নিকেতন।’ দৃষ্টিহীন পড়ুয়ারা এখানে প্রথম শ্রেণি থেকে অষ্টম শ্রেণি পর্যন্ত সরকারি খরচে পড়াশোনার সুযোগ পায়। বর্তমানে এই স্কুলে ৪৫ জন পড়ুয়া রয়েছে যাদের মধ্যে ২৬ জন ছেলে এবং ১৯ জন মেয়ে। 
১৯৯১ সালে স্থানীয় কয়েকজন মানুষের হাত ধরে আলোক নিকেতনের পথ চলা শুরু হয়। দশ বছর পরে অর্থাৎ ২০০১ সালে সরকার আলোক নিকেতনের দায়িত্বভার গ্রহণ করে। প্রতিষ্ঠার পরে আলোক নিকেতনের দৃষ্টিহীন পড়ুয়াদের পড়াশোনা চলছিল স্বাভাবিক নিয়মেই। কিন্তু এক বছর আগে গত শীতে আবাসিক স্কুল আলোক নিকেতনের একশো মিটারের মধ্যে পাটকাঠি পুড়িয়ে ছাই তৈরির কারখানা চালু হতেই সমস্যা দেখা দিতে শুরু করে। গত এক বছর ধরে কারখানার কালো ধোঁয়া ও ছাইয়ে জেরবার দৃষ্টিহীন পড়ুয়ারা। বাতাসে মাত্রাতিরিক্ত কার্বন ও ছাইয়ের উপস্থিতির ফলে শ্বাসকষ্টে ভুগছে আবাসিকরা। অসহনীয় পরিস্থিতি থেকে রেহাই পেতে ইতিমধ্যেই দৃষ্টিহীন পড়ুয়ারা দ্বারস্থ হয়েছে বিডিও এবং জেলা প্রশাসনের। সেখান থেকে সমস্যা সমাধানের আশ্বাস মিললেও সুরাহা হয়নি। দেখুন ভিডিও—
ভিডিও ১
 
ভিডিও ২